Publication: Magyar Közlöny
Issue: MK-2011-89 (Year: 2011, Number: 89)
Era: contemporary
Section: A csõdeljárásról és a felszámolási eljárásról szóló 1991. évi XLIX. törvény (a továbbiakban: Cstv.) 12. § (1) bekezdése
Paragraph Index: 948

„83. § E törvénynek a nemzetgazdasági szempontból kiemelt jelentõségû gazdálkodó szervezetek csõdeljárásának és felszámolásának különleges szabályairól és az azzal összefüggõ törvénymódosításokról szóló törvénnyel (a továbbiakban: Kcstm.) megállapított 65. § (1) és (3) bekezdését, valamint az állami felszámolóra, annak kötelezettségeire, iratátadási és adatszolgáltatási feladataira, továbbá a felszámoló és a felszámolóbiztos bírságolhatóságára vonatkozó rendelkezéseit a Kcstm. hatálybalépésekor már elrendelt csõdeljárások és jogerõsen elrendelt felszámolások esetében is alkalmazni kell, ha a kormányrendelet kiadására vonatkozó 65. § (2) bekezdés szerinti határidõ letelt, de még nem került sor csõdeljárásban az egyezségi tárgyalások lezárására, felszámolási eljárásban pedig egyezségkötésre vagy a felszámolási zárómérleg bírósághoz történõ benyújtására. A Kormány ezekben az esetekben a Kcstm. hatályba lépését követõ 30. napig hirdetheti ki a 65. § (1) bekezdése szerinti rendeletet. A 66. § (3) bekezdését azzal az eltéréssel kell alkalmazni, hogy a felmentett felszámoló díjazását a bíróság az addig elvégzett tevékenységével, munkaterhével arányosan határozza meg, az állami felszámoló díját pedig ezzel arányosan csökkenti. A felmentett felszámolót megilleti továbbá az általa lefolytatott értékesítések után a 49/D. § szerinti díjbevétel és az 59. § (1) bekezdése és (4) bekezdése szerinti arányos díjhányad.”

Source: https://magyarkozlony.hu/hivatalos-lapok/106f02f3f6bcacbd625a0444bce091dcc1d9b2e8/dokumentumok/ade96340bb45b4d768eb4f6b25d28fc45f642dcc/letoltes